ชาตรีชูศก.ไทยแกร่ง
ถ้าไม่สะดุดปัญหาการเมืองเชื่อ&#8216;จีดีพีปี&#8217;นี้จะโตได้ถึง6%
9 ม.ค. 2556

ถ้าไม่สะดุดปัญหาการเมืองเชื่อ‘จีดีพีปี’นี้จะโตได้ถึง6%
“เจ้าสัวชาตรี” มั่นใจเศรษฐกิจไทยฉลุย 6% ชมเปาะการคลังแข็งแกร่ง เงินบาทแข็งค่า หากไม่เปลี่ยนรัฐบาล 
นายชาตรี โสภณพนิช ประธานกรรมการ ธนาคารกรุงเทพ กล่าวว่า เศรษฐกิจไทยปีนี้มีความแข็งแกร่งทั้งภาคอุตสาหกรรมและเกษตรกรรม จึงคาดว่าอัตราการขยายตัวเศรษฐกิจ (จีดีพี) จะเติบโตได้ 6% ขณะที่ภาคการคลังของไทยถือว่าแข็งแกร่งมาก ซึ่งจะทำให้เงินบาทแข็งค่าขึ้น
นายชาตรี กล่าวว่า ปัจจัยในปีนี้หากไม่มีการเปลี่ยนแปลงรัฐบาล ก็ไม่น่ามีปัญหาอะไรเกิดขึ้น แม้ว่าที่ผ่านมาไทยจะมีการเปลี่ยนแปลงรัฐบาลและมีการปฏิวัติบ่อยที่สุด แต่พื้นฐานประเทศก็ไม่ได้เปลี่ยนแปลง ประเทศยังอยู่มาได้ เพราะคนไทยรักชาติรักแผ่นดิน ไม่เหมือนจีนการปฏิวัติทำให้คนล้มตาย
อย่างไรก็ดี ขณะนี้เศรษฐกิจจีนมีความแข็งแรงพอควร และจีนก็อยู่ระหว่างปรับเปลี่ยนวิธีการดูแลเศรษฐกิจภายในประเทศ ด้วยการกระจายรายได้และดูแลค่าครองชีพ เพื่อรักษาสมดุลไม่ให้ช่องว่างระหว่างคนรวยและคนจนต่างกันมากเกินไป
“แม้จะให้คนจนในจีนรวยเท่าคนรวยไม่ได้ แต่รัฐบาลจีนก็ยึดหลักที่ว่า คนต้องมีเสื้อผ้าใส่ ท้องต้องอิ่ม และมีที่อยู่อาศัย แต่แน่นอนว่าจะให้กินดีอยู่ดีทุกคนคงไม่ได้ ซึ่งเขาก็ปรับภายในอยู่” นายชาตรี กล่าว
นายชาตรี กล่าวด้วยว่า แม้ธนาคารกรุงเทพจะได้ยกระดับเป็นสาขาเต็มรูปแบบในประเทศจีน แต่ไม่ได้ทำหน้าที่ปล่อยสินเชื่อ เพราะเป็นหน้าที่ของธนาคารท้องถิ่น ธนาคารคงสู้ธนาคารท้องถิ่นไม่ได้ ซึ่งภาคธุรกิจของจีนขณะนี้ถือว่าเก่งมาก ต้นทุนการดำเนินการถูก และคุณภาพก็เริ่มปรับตัวดีขึ้น แต่ธนาคารก็มองหาโอกาสในจีนตลอด ปัญหาคือคนไทยพูดภาษาจีนได้น้อย
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า ปีนี้ได้ตั้งเป้าหมายขยายสินเชื่อเติบโต 79% บนพื้นฐานเศรษฐกิจขยายตัว 56% ขณะที่ดอกเบี้ยนโยบายคาดว่ายังคงไว้ในอัตราปัจจุบันไม่เปลี่ยนแปลงที่ 2.75%